கேள்வி: தேஜ் ரீட்டா பற்றி நீங்கள் என்ன அறிந்துள்ளீர்கள்?
பதில்: தேஜ் ரீட்டா ( ''Tage Rita'' ) இந்தியாவின் அருணாச்சலப் பிரதேசம் அமைந்துள்ள ஜிரோ பள்ளத்தாக்கைச் சேர்ந்த ஒரு வேளாண்மை பொறியாளரும், இந்தியாவின் முதல் பசலிப்பழம் வைன் தயாரிப்பாளரும் ஆவார். 2018 ஆம் ஆண்டில், ஐக்கிய நாடுகள் அவை மற்றும் நிதி ஆயோக் ஏற்பாடு செய்த, இந்தியாவை மாற்றும் பெண்கள் விருது மற்றும் இந்திய அரசு 2022 இல் வழங்கிய நாரி சக்தி விருது ஆகியவை வழங்கி கௌரவிக்கப்பட்டார்.
கேள்வி: தேஜ் ரீட்டா - ஆரம்ப வாழ்க்கை மற்றும் கல்வி குறித்து விரிவாக சொல்லுங்கள்.
பதில்: தேஜ் ரீட்டா தாகே அருணாசலப் பிரதேசம் உள்ள ஜிரோ பள்ளத்தாக்கில் பிறந்தார். இவர் அபதனி மக்கள் சமூகத்தைச் சேர்ந்தவர். அருணாச்சலப் பிரதேசத்தின் நிர்ஜுலியிலுள்ள வடகிழக்கு மண்டல அறிவியல் மற்றும் தொழில்நுட்ப நிறுவனத்தில் வேளாண் பொறியாளராகப் பட்டம் பெற்றார்.
கேள்வி: தேஜ் ரீட்டா - விருதுகள் மற்றும் அங்கீகாரம் பற்றி தகவல் சொல்.
பதில்: 2022 அனைத்துலக பெண்கள் நாள், இந்தியக் குடியரசுத் தலைவர் ராம் நாத் கோவிந்த்த்திடமிருந்து 2020 ஆம் ஆண்டிற்கான நாரி சக்தி விருது பெற்றார். மாற்றத்தை உருவாக்கும் அல்லது ஊக்குவிக்கும் பெண்களை அங்கீகரிப்பதற்காக ஆண்டுதோறும் மகளிர் மற்றும் குழந்தைகள் மேம்பாட்டு அமைச்சகம் இந்த விருது வழஙக்ப்படுகிறது. 2020 இந்தியாவில் கொரோனாவைரசுத் தொற்று காரணமாக விழா ஒத்திவைக்கப்பட்டது. மேலும், விழாவில் தடுப்பூசி போடுபவர்களாக, 72 பெண்கள் தங்கள் பணியில் சிறந்து விளங்கினர். * வடகிழக்கு தொழில்முனைவோர் விருது * ஐக்கிய நாடுகள் அவை மற்றும் நிதி ஆயோக் ஏற்பாடு செய்த 2018 ஆம் ஆண்டிற்கான இந்தியாவை மாற்றும் பெண்கள் விருதை வென்றார் * 26 அக்டோபர் 2018 அன்று அருணாச்சல பிரதேசத்தின் ஆளுநர் பிரிகேடியர் பி.டி. மிசுரா அவர்களின் பாராட்டு * ஜிரோ பள்ளத்தாக்கின் புகழ்பெற்ற அரசு சாரா அமைப்பான ''ஸ்மைல் ஜிரோ'' மூலம் 'புதுமையான தொழில்முனைவோர்- 2017 விருது இவருக்கு வழங்கப்பட்டது. * அருணாச்சல பிரதேசத்தை சேர்ந்தஅரசு மகளிர் மற்றும் குழந்தைகள் மேம்பாட்டுத் துறையின் பாராட்டுச் சான்றிதழ்-2020 இவருக்கு வழங்கப்பட்டது. * உலகம் முழுவதும் பார்வையாளர்களைக் கொண்ட ஒரு தொலைக்காட்சி நிறுவனமான சி.என்.பி.சி - 18, 2019 அனைத்துலக மகளிர் நாளன்று சிறப்பு ஒளிபரப்பிற்காக இவரது வாழ்க்கையப்பற்ரிய ஆவணப் படத்தை உருவாக்கியது. 2020இல் பாரதிய ஜனதா யுவ மோர்ச்சாவின பாராட்டுச் சான்றிதழ் இவருக்கு வழங்கப்பட்டது. * 2020இல் இந்திய-ஐரோப்பிய வர்த்தக சம்மேளனத்தால் 13வது தேசிய மகளிர் சிறப்பு விருதுக்கு இவரது பெயர் பரிந்துரைக்கப்பட்டது.